Juniorii 3 de la SCM Poli Timișoara s-au calificat în semifinalele Turneului Final – Valoare al Campionatului Național de handbal.
Alb-violeții au învins, marți – 28 iunie, echipa CS Szejke Odorheiu Secuiesc, cu scorul de 35-31 (24-12), în ultima etapă din grupele competiției desfășurate la Plopeni.
Succesul le-a adus accesul între cele mai bune patru echipe ale țării. În primele două jocuri din grupă: Poli – Academia Minaur Baia Mare 31-28 și Poli – CSU Suceava 22-25.
Handbaliștii pregătiți de Dan Morar și Cristina Șunei vor juca semifinala miercuri, cu ACS HC Buzău 2012.
Meciul va începe la ora 14:00 și va fi transmis în direct pe canalul YouTube – frh tv live.
În cealaltă semifinală se vor întâlni, de la ora 16:00, Academia Minaur Baia Mare și LPS Vaslui.